на всяко тримесечие за всички получени резултати от анализи чрез Системата за бързо предупреждение за храни и фуражи (RASFF). Посоченият доклад се представя през месеца, следващ всяко тримесечие.
 Член 15
 Преразглеждане
 Настоящият регламент се преразглежда преди 31 март 2015 г.
 Член 16
 Преходна разпоредба
 Чрез дерогация от разпоредбите на член 3 продукти могат да бъдат внесени в Съюза при следните условия:
 а)
 ако отговарят на изискванията на Регламент за изпълнение (ЕС) No 996/2012 и
 б)
 са напуснали Япония преди влизането в сила на настоящия регламент или след влизането му в сила, но преди 1 май 2014 г. и са придружени от декларация в съответствие с Регламент за изпълнение (ЕС) No 996/2012, издадена преди 1 април 2014 г.
 Член 17
 Влизане в сила и дата на прилагане
 Настоящият регламент влиза в сила на третия ден след деня на публикуването му в Официален вестник на Европейския съюз.
 Прилага се от 1 април 2014 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 28 март 2014 година.
 За Комисията
 Председател
 José Manuel BARROSO
 (1) ОВ L 31, 1.2.2002 г., стр. 1.
 (2) Регламент за изпълнение (ЕС) No 297/2011 на Комисията от 25 март 2011 г. за налагане на специални условия, регулиращи вноса на фуражи и храни с произход или изпратени от Япония след аварията в ядрената централа „Фукушима“ (ОВ L 80, 26.3.2011 г., стр. 5).
 (3) Регламент за изпълнение (ЕС) No 961/2011 на Комисията от 27 септември 2011 г. за налагане на специални условия, регулиращи вноса на фуражи и храни с произход или изпратени от Япония, след аварията в ядрената централа „Фукушима“ и за отмяна на Регламент (ЕС) No 297/2011 (ОВ L 252, 28.9.2011 г., стр. 10).
 (4) Регламент за изпълнение (ЕС) No 284/2012 на Комисията от 29 март 2012 г. за налагане на специални условия, регулиращи вноса на фуражи и храни с произход от Япония или изпратени от тази държава, след аварията в ядрената електроцентрала „Фукушима“ и за отмяна на Регламент за изпълнение (ЕС) No 961/2011 (ОВ L 92, 30.3.2012 г., стр. 16).
 (5) Регламент за изпълнение (ЕС) No 996/2012 на Комисията от 26 октомври 2012 г. за налагане на специални условия, уреждащи вноса на фуражи и храни с произход от Япония или изпратени от тази държава, след аварията в атомната електроцентрала „Фукушима“ и за отмяна на Регламент за изпълнение (ЕС) No 284/2012 (ОВ L 299, 27.10.2012 г., стр. 31).
 (6) Регламент (Евратом) No 3954/87 на Съвета за установяване на максимално допустимите нива на радиоактивно замърсяване на храните и фуражите след ядрена авария или друг случай на радиологично замърсяване (ОВ L 371, 30.12.1987 г., стр. 11).
 (7) Регламент (ЕО) No 206/2009 на Комисията от 5 март 2009 г. относно въвеждането в Общността на пратки с продукти от животински произход за лична консумация и за изменение на Регламент (ЕО) No 136/2004 (ОВ L 77, 24.3.2009 г., стр. 1).
 (8) Регламент (ЕО) No 258/97 на Европейския парламент и на Съвета от 27 януари 1997 г. относно нови храни и нови хранителни съставки (ОВ